โอดาลัน

โอดาลัน (อักษรโรมัน: Odalan) หรือ ปีโอดาลัน (อักษรโรมัน: Piodalan, อักษรบาหลี: ᬧᬶᬬᭀᬤᬮᬦ᭄) เป็นเทศกาลปูราประจำหมู่บ้านของบาหลี ประเทศอินโดนีเซีย ในเทศกาลนี้ ชาวบ้านที่เป็นศาสนิกชนศาสนาฮินดูแบบบาหลีจะมารวมตัวกัน และทำพิธีอัญเชิญเทพเจ้ามาเยี่ยมเยือนนานสามวันหรือมากกว่า มีการประกอบพิธีทางศาสนา แจกจ่ายอาหาร และกิจกรรมบันเทิง ถือเป็นเทศกาลที่เฉลิมฉลองทั้งศาสนาและนาฏศิลป์ของบาหลีJane Belo (1953), Bali: Temple Festival, Monograph 22, American Ethnological Society, University of Washington Press, pages 3-4 เป็นเทศกาลที่มีส่วนในความรุ่มรวยของนาฏศิลป์บาหลี

โอดาลันฉลองตรงกับวันสถาปนาปูราแห่งนั้น ๆ โดยนับวันตามปฏิทิน ปาวูกน ซึ่งคือปฏิทินบาหลีที่มีความยาว 210 วัน และด้วยปริมาณของปูรามากมายทั่วบาหลี หมายความว่าตลอดทั้งปีตามปฏิทินเกรเกอเรียน จะมีการฉลองโอดาลันเรื่อยไปตลอดเกือบทุกวันในคนละปูรา พิธีกรรมของเทศกาลเรียกว่า เดอวายัดญา (Dewa Yadnya) จากภาษาสันสกฤตคำว่า เทวยัญ (Deva Yajna) ประกอบไปด้วยการแห่ฉลอง การประดับปูรา การร่ายรำและแสดงบันเทิงในลานของปูรา หมู่บ้านทั้งหมู่บ้านจะรวมทรัพยากรกันในพิธีกรรม และเข้าร่วมการฉลองร่วมกันHillary Rodigues (2015), Balinese Hinduism , Mahavidya Series: Hinduism in Indonesia, University of Lethbridge

สำหรับโอดาลันของปูราใหญ่สำคัญไม่กี่แห่งของบาหลี โดยเฉพาะปูราเบอซากิฮ์ซึ่งเป็นปูราใหญ่และสำคัญที่สุดของบาหลี โอดาลันเป็นกิจกรรมทางวัฒนธรรมที่มีความสำคัญและมีการฉลองกันทั่วทั้งเกาะบาหลี นอกจากนี้ยังมีการจัดฉลองใหญ่พิเศษในโอกาสที่ครบทุก ๆ 100 ปี

อ้างอิง

Category:วัฒนธรรมบาหลี